text: سلطة فاكهة الخريف
text: #000003
text: سلطة اليوم هي نسخة الخريف عن سلطتي الفواكة و بحضرها لما بتكون نازلة اكتر خضرة مفضلة عندي و الا هي المنجا أو الخرما او ما بعرف شو اسمها الحقيقي , المهم انها شي اورانجي قلبها طري و حلو و وقتها بالخريف و ريحتها و لونها بيذكروك بشهر ايلول ... و هي اطيب فاكهة عندي , بوقتها بفطر منها و باكل قطعة بعد الغدا و بتعشى منها و بايام حملي كنت فيق الساعة 3 بالليل و اكل منها , بس هلا بطلت لفيقة نص الليل
  من فترة كنا عند امل و اكلت عندها سلطة فواكة و كان حاطة معها عصير رمان عواض عصير البرتقال أو الأناناس , عجبتني الفكرة كتير و خصوصي انو الاناناسات كان صاير لونهم فوشي و اول ما شفتهم قلت الها لاية انو هل الاناناس ما بيصير هيك لونه الا اذا كان منقوع بمرقة مخلل اللفت , جربته مع سلطتي و كان خيلة , و ما دام عم حضر السلطة الي و لملذاتي الشخصية فبفضل ما حط الها معلبات , بس وقت الضيوف بلغي البرتقال و بحط عواضه اناناس ..
text: #000006
text: أناناس،برتقال،تفاح،خرمة،رمان،سكر،عسل،كاكي،ليمون،موز،وصفات فصل الخريف،وصفة سهلة
  وصفات تانية ممكن تعجبك
text: #000007
text: أناناس،برتقال،تفاح،خرمة،رمان،سكر،عسل،كاكي،ليمون،موز،وصفات فصل الخريف،وصفة سهلة
text: #000008
text: يسلمو ايديكي منوش ..انا كمان كتير بحب هالسلطو خصوصا بوقت الرمان يا سلااام بس دايما بحطلا برتقان وفكرة كويسة الاناناس راح جربها ان شاء الله ..انا اوقات برش عليهن شوية سكر بني و شويية مي و بحطن بالبراد و بيطالعو مي يعني ما بحطلن لا عصير و لا شي .. شكرا على الوصفة
text: #000011
text: يا ستي شكلها لذيذة ومنعشة وبالذات انا من عشاق الرمان
  انتي كل شي بتضيفيه مميز واله نكهة بتميزه
  انا عادة سلطة الفواكه بضيفلها بالآخر قطرات قليلة من ماء الورد او ماء الزهر بخلطه بعصير الليمون المضاف للسلطة كتير بيعطي لمسة فريش و شرقية وعلى وجهها كم حبة مكسرات نية بس تكون منقوعة بالماء البارد قبل كم ساعة ويفضل اللوز والفستق الحلبي بتطلع ضيافة مفتخرة وبالصيف كنت ضيف طابة بوظة فانيليا عليها و وذوقي وادعيلي
text: #000012
text: ان شاء الله تجربي عصير الرمان معها و تحبيه , كان كتير طيب و اشتهيت الحبايب ..
text: #000014
text: حبيت كمان فكرة البوظة , يممم , ان شاء الله رح جربها باول ما يصير وقتها مناسب
text: #000018
text: ياااي عن جد معجزة من رب العالمين , في انواع فواكهة بيحتار الواحد كيف يوصفهم و الرمان و الزيتون من بيناتهم
text: #000019
text: شو اسمها للمنجا عندكم ؟
text: #000020
text: وعندنا الفاكهة مشهورة باسم كاكا ,أما المانجا
  فهي المنجة أو المانجو المعروفة ببذرتها الكبيرة ,
text: #000026
text: و عصير الرمان فكرة جديدة ومميزة ,وفيه حاجة دايما بسمعها, إن الناس الكبار في السن يقولوا للشخص لما ياكل رمان إنه ياكلها لوحده وما يخلي أحد يشاركه فيهالأن بداخلها حبة من الجنة والله وحده أعلم.
text: #000028
text: يا سلام على المنجة (أو الكاكي). و الشي الي بيضحك انو هون بتكون أرخص شي لما بتكون مستوية. يمكن بيفكروها مفعوسة و خربانة. و بالحالات العادية بيجيبوها يابسة و ما بتتاكل. طبعا بكيف لما بشوف جايبين دفعة مفعوسة و صالحة للأكل.
text: #000032
text: هلا نحنا منسميها منجا , منعرف انو مو اسمها الحقيقي بس هادا الدارج و مؤخرا صاروا الناس عم يسموا الاشيا باسماءها
text: #000037
text: كتير طيبة هالاكلة قضيت 15يوم كل يوم عم اعملها لزوجي وكيف عليها بتفكري من مكوناتها عادية بس هي كتير مميزة لما بتحليها بالعسل
text: #000040
text: الف هنا و الف صحة على قلبك و قلبو لابو الشباب , و العسل مع عصير الرمان عم يعملو طعمة طيبة هون
text: #000041